Document ID: /roh_data/filtered/fineweb-2-filterrobots_roh.jsonl.gz/30585

Il lader ch'ha assaglì la Posta da Zezras la fin da fanadur avant in onn è sa deunzià tar la polizia. La raschun per quest pass sajan stads remors da conscienzia. L'um da 22 onns sesia entant giu anticipadamain ses chastì, sco quai che la Polizia chantunala communitgescha.
Cun ils daners ch'el aveva engulà, haja il giuven pajà giu debits e finanzià sia vita. Il lader stoppia uss sa responsar avant dretgira. La procura publica haja per entant ordinà ad el praschun.